বিশেষজ্ঞের অভিমত : ইয়াবাসহ সকল মাদক প্রতিরোধে সমন্বিত উদ্যোগের উপর গুরুত্ব দিয়ে মাদকদ্রব্য ও নেশা নিরোধ সংস্থা ‘মানস’ এর প্রতিষ্ঠাতা সভাপতি এবং জাতীয় মাদকদ্রব্য নিয়ন্ত্রণ বোর্ডের সদস্য অধ্যাপক ডা. অরূপ রতন চৌধুরী বলেন, ইয়াবা একটি মারাত্মক নেশা যা সেবনের ফলে মনুষ্যত্ব লোপ পায়। ফলে যে কোন ধরণের কাজ করতে পারে। যা আমরা এখন দেখতে পাচ্ছি। কোমলমতি শিশু-কিশোরদের সুন্দর শৈশব হারিয়ে যাচ্ছে মাদকের বিষাক্ত থাবায়। তারা ধীরে ধীরে দুর্ধষ অপরাধীতে পরিণত হচ্ছে। জেলা শহর-শহরতলী এমনকি গ্রামগঞ্জেও দ্রুত বেড়ে চলছে মাদকাসক্ত শিশু-কিশোর। শুধু গাঁজা নয় এইসব শিশুরা বর্তমানে ড্যান্ডিতেও আসক্ত হয়ে পড়ছে। বিশেষ করে বস্তি এলাকার শিশু-কিশোরদের মধ্যে এই প্রবণতা বেশি বৃদ্ধি পেয়েছে।